Marty Turco

Marty Archibald Turco (s. 12. elokuuta 1975 Sault Ste. Marie, Ontario, Kanada) on kanadalainen entinen jääkiekkomaalivahti, joka edusti NHL-uransa aikana Dallas Starsia, Chicago Blackhawksia ja Boston Bruinsia.

Dallas Stars varasi Turcon kesän 1994 NHL:n varaustilaisuudessa. Hänen varausnumeronsa oli #124. Turco pelasi vuosina 1994–1998 Michigan yliopiston jääkiekkokiekkojoukkueessa. Turco siirtyi pelaamaan Michiganin IHL-joukkueeseen syksyllä 1998.Legends of Hockey

Kausina 2000–2001 ja 2001–2002 Turco pääsi ylös NHL:ään. Hän pelasi Dallasissa konkarivahti Ed Belfourin kakkosmaalivahtina. Kyseisinä kausina Turco pelasi yhteensä 57 ottelua NHL:ssä.HockeyDB Kesällä 2002 Belfour siirtyi Toronto Maple LeafsiinEd Belfour hockey statistics and profile at hockeydb.com ja Turco nousi Dallasin ykkösvahdiksi. Hän pelasi kaudella 2002–2003 runkosarjassa 55 ottelua, joista voitti 31.

Tuonkin jälkeen hän pelasi Dallasissa hyvin ja hänen asemansa joukkueessa oli vakaa. Turco tunnetaan erittäin kuumaverisenä maalivahtina. Turcon siirto Chicago Blackhawksin joukkueeseen kaudelle 2010–2011 varmistui, kun Chicago ei päässyt sopimusneuvotteluissa yhteisymmärrykseen suomalaismaalivahti Antti Niemen kanssa. Niemen siirto johtui Chicagon palkkakatosta, jonka alle Niemen uusi 2,75 miljoonan dollarin arvoinen sopimus ei mahtunut. Chicago hankki Turcon Niemen korvaajaksi. Kaudella 2010–2011 Turco aloitti kauden Blackhawksien ykkösmaalivahtina, mutta menetti paikkansa nuorelle haastajalle Corey Crawfordille. Runkosarjassa 2010–2011 Turco merkkautti 29 ottelussa torjuntaprosentin 89,7% ja päästetyjen maalien keskiarvon 3,02. Turco ei pelannut yhtään pudotuspeliottelua kauden 2010–2011 aikana, vaan Crawford pelasi ne kaikki. Turcon sopimus Chicagon kanssa päättyi kauden loputtua.  

Kauden 2011–2012 Turco aloitti Itävallan liigan Red Bull Salzburgissa, ja torjui seuran European Trophyn voittoon.EliteProspects Kesken kauden 2011–2012 Boston Bruinsin kakkosvahti Tuukka Rask loukkaantui, ja Bruins hankki Turcon Raskin korvaajaksi. Turco läpäisi waiver-listan ja liittyi niin Bostonin joukkueeseen, Tim Thomasin kakkosvahdiksi.Boston Bruins sign veteran goalie Marty Turco after Tuukka Rask goes down | NHL.com - News

 Lähteet 




 Viitteet 

 Aiheesta muualla 

Luokka:Kanadalaiset jääkiekkomaalivahdit
Luokka:Kanadanitalialaiset
Luokka:Dallas Starsin varaamat pelaajat
Luokka:Vuonna 1975 syntyneet
Luokka:Elävät henkilöt